08/06/2020 | Administración LocalMunicipal
Fene
Secretaría
Aprobación das bases que rexerán a convocatoria para a contratación laboral temporal no Programa de Integración Laboral da Deputación da Coruña, anualidade 2020

ANUNCIO Faise público que por Resolución da alcaldía núm.449/2020, do 02.06.2020, aprobáronse as bases que rexerán a convocatoria do proceso de selección de persoal laboral temporal, 5 peóns, 1 oficial albanel e 1 auxiliar de biblioteca, para o Programa de Integración Laboral da Deputación da Coruña, anualidade 2020, acordándose o que segue: “PRIMEIRO.–Aprobar as bases reguladoras da convocatoria de selección nos termos seguintes: “BASES QUE REXERÁN A CONVOCATORIA PARA A CONTRATACIÓN LABORAL TEMPORAL, MEDIANTE O SISTEMA DE CONCURSO DE MÉRITOS, PARA A REALIZACIÓN DO PROGRAMA DE INTEGRACIÓN LABORAL MEDIANTE EXECUCIÓN DE OBRAS E SERVIZOS MÍNIMOS MUNICIPAIS FINANCIADO POLA DEPUTACIÓN PROVINCIAL DA CORUÑA 1.ª.–OBXECTO DAS BASES. O obxecto das presentes bases é regular a convocatoria do proceso de selección de persoal laboral temporal, 5 peóns, 1 oficial albanel e 1 auxiliar de biblioteca, para a realización de obras e servizos mínimos municipais, segundo o establecido nas Bases do Programa de Integración Laboral mediante execución de obras e servizos mínimos municipais dos concellos da provincia de menos de 20.000 habitantes, anualidade 2020 (BOP núm.29 do 12 de febreiro de 2020). As contratacións serán a 71,42% da xornada completa e cunha duración de 4 meses, realizándose na modalidade de duración determinada previstas nos apartados a) e b) do artigo 15 do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores. As retribucións do persoal obxecto da contratación son as que lle corresponden a postos de igual categoría, de conformidade co Convenio Colectivo e a relación de postos de traballo do Concello de Fene, prorrateadas en función da xornada laboral. As retribucións brutas mensuais dos postos de peóns ascenden a 1.353,08 € (1.159,78 € máis 193,30 € de p. p. extra), as retribucións brutas mensuais do posto de oficial albanel ascenden a 1.383,28 € (1.185,67 € máis 197,61 € de p. p. extra) e as retribucións brutas mensuais do posto de auxiliar de biblioteca ascenden a 1.383,28 € (1.185,67 € máis 197,61 € de p. p. extra). 2.ª.–PUBLICIDADE. A publicidade das presentes bases farase mediante anuncio no Boletín Oficial da Provincia da Coruña, así como na web municipal www.fene. gal e no taboleiro de edictos do Concello de Fene. O prazo para presentar as solicitudes será de dez (10) días naturais, contados a partir do día seguinte ao da publicación destas bases de selección no Boletín Oficial da Provincia da Coruña. Todos os anuncios sucesivos faránse na páxina web e no taboleiro do Concello de Fene.3.ª.–REQUISITOS DOS ASPIRANTES. a) Ter a nacionalidade española, sen prexuízo do disposto no art.57 do TRLEBEP. b) Posuír a capacidade funcional para o desempeño das tarefas. c) Ter cumprido dezaseis anos e non exceder, de ser o caso da idade máxima de xubilación forzosa, coas particularidades que se establecen na base seguinte. d) Non ter sido separado ou despedido mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que se fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Os traballadores e traballadoras que se contraten deberán ser persoas desempregadas inscritas no Servizo Público de Emprego como demandantes non ocupados e dispoñibles para o emprego. – Para os/as aspirantes a postos de peón, ademáis: Nivel de coñecemento do idioma galego: Celga 1 ou equivalente. – Para os/as aspirantes ao posto de oficial albanel e ao posto de auxiliar de biblioteca, ademáis: Estar en posesión do título de graduado/a en educación secundaria obrigatoria ou equivalente. Nivel de coñecemento do idioma galego: Celga 3 ou equivalente. Todos os requisitos anteriores deberán terse no momento de finalizar o prazo de presentación de solicitudes e mantelos ata o momento da formalización dos contratos. Dado que se trata dun plan de integración laboral, os/as destinatarios/as e posibles aspirantes deberán estar incluídos/as nalgunha das situacións de exclusión laboral seguintes: a) Mulleres, ao ter un diferencial de índice de paro rexistrado sensiblemente superior ao dos homes. b) Maiores de 45 anos. c) Parados de longa duración. Aos efectos deste programa terán esta consideración aquelas persoas que leven un mínimo de dous anos como demandantes de emprego. d) Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33%. A acreditación da discapacidade será comprobada polo Concello no proceso de selección das persoas a contratar. e) Persoas en situación de drogodependencia. f) Persoas que vivan nun fogar onde ninguén teña emprego. g) Persoas con fogar monoparental. h) Persoas con problemas para atopar emprego polo idioma ou cuestións socioculturais. i) Persoas vítimas de violencia de xénero. j) Persoas sen fogar.4.ª.–PRAZO E FORMA DE PRESENTACIÓN DE SOLICITUDES. As solicitudes para tomar parte nas probas selectivas presentarse conforme ao modelo que figura no anexo I e dirixiranse ao alcalde da Corporación expresando que reúnen tódolos requisitos esixidos na base anterior. Presentaranse no Rexistro xeral do Concello, podendo presentarse tamén conforme ao sinalado no artigo 16.4 da Lei 39/2015. O prazo de presentación de solicitudes de participación será de dez (10) días naturais, contados a partir do seguinte ao da publicación destas bases de selección no Boletín Oficial da Provincia. No caso de presentación presencial, será necesaria a cita previa para limitar o aforo, sendo as canles para realizar a petición as seguintes: – Cita previa telefónica: 981 06 10 34 / 671 508 166. (De luns a venres en horario de 8.00 - 15.00 horas). – Petición online: https://sede.fene. gal/opencms/gl/cita/ – Cita previa por correo electrónico: citaprevia@fene. gal Á instancia, conforme ao modelo que figura no anexo I, acompañarase inescusablemente da seguinte documentación: – Copia do D. N. I. ou equivalente. – Tarxeta de demandante de emprego. – Copia da documentación acreditativa de estar en posesión do título académico requirido para acceder ao posto (para os postos de oficial albanel e auxiliar de biblioteca). – Copia dos documentos que acrediten os méritos alegados para a fase de concurso conforme á base sexta. A prestación de servizos deberá acreditarse coa copia dos contratos de traballo e co informe de vida laboral actualizado ou, no caso de Administracións Públicas, co certificado expedido polo fedatario público da Administración ou coa copia do nomeamento ou copia da acta de toma de posesión, e o informe de vida laboral actualizado. – De ser o caso, copia do CELGA 1 (para peóns), CELGA 3 (para oficial albanel e para auxiliar biblioteca) ou título equivalente, co que quedarán exentos do exame de galego. – Xustificación documental na que quede debidamente acreditado estar incluído/a nalgunha das situacións de exclusión laboral recollidas na base 3.ª de requisitos dos aspirantes:  Parados de longa duración (mínimo 2 anos como demandantes de emprego), é preciso un informe de vida laboral actualizado.  Para persoas con discapacidade fotocopia do certificado de minusvalía, debidamente actualizado, expedido polo órgano competente.  Para persoas en situación de drogodependencia, con problemas para atopar emprego polo idioma ou cuestións socioculturais, nun fogar no que ninguén teña emprego, monoparental ou sen fogar, vítimas de violencia de xénero, é preciso un informe dos servizos sociais municipais.5.ª.–ADMISIÓN DE ASPIRANTES. Finalizado o prazo de presentación de solicitudes, a Alcaldía ditará Resolución aprobando a lista provisional de admitidos/as e excluídos/as, indicando neste caso as causas que deron lugar a exclusión, que se fará pública no taboleiros de anuncios e páxina web do Concello, concedéndose un prazo de 2 días naturais, dende a publicación da lista, para presentar reclamacións ou emenda de erros. As reclamacións, se as houbera, serán resoltas na resolución pola que se aprobe a lista definitiva, na que figurará a designación do Tribunal e que se publicará do mesmo modo que a provisional. Os anuncios de cualificación do concurso e o resultado do proceso selectivo faráse pública mediante a publicación da correspondente acta/anuncio do tribunal no taboleiro de edictos e na páxina web do Concello.6.ª.–DESENVOLVEMENTO DO CONCURSO. A selección realizarase de conformidade co previsto nas presentes bases polo sistema de concurso libre cos candidatos/as que no prazo establecido presentaran a súa documentación. Os correspondentes anuncios e o resultado do proceso selectivo farase pública mediante a publicación da correspondente acta/anuncio do tribunal no taboleiro de edictos e na páxina web do Concello. No caso de empate nas puntuacións totais de dous ou máis aspirantes, dirimiránse atendendo as seguintes circunstancias a) maior tempo en situación en desemprego b) maior idade do/a aspirante De persistir o empate, o tribunal realizará un sorteo para decidir a orde dos aspirantes.6.1.–CONCURSO (máximo 8 puntos). A puntuación virá determinada pola acreditación dos seguintes méritos: PARA OS POSTOS DE PEÓNS E OFICIAL ALBANEL: A. EXPERIENCIA PROFESIONAL (máximo 4 puntos). Por acreditar experiencia laboral na administración pública ou empresa privada, realizando tarefas directamente relacionadas co posto de traballo ao que se opta: 0,004 puntos/día traballado ata un máximo de 4 puntos. No caso de acreditación de períodos de traballo por meses, estes computaranse como de 30 días cada mes. B. FORMACIÓN (máximo 3 puntos). 1. Por acreditar ter realizado un curso de prevención de riscos laborais (50 ou máis horas): 1 punto.2. Por ter rematado favorablemente programas de capacitación, formación e integración laboral organizados ou financiados polas administracións públicas, desenvolvendo funcións relacionadas co posto ao que se opta: 1 punto.3. Por acreditar ter realizado cursos de formación impartidos polas administracións públicas, universidades, Forcem ou sindicatos, INEM e relacionados co posto de traballo a desenvolver, sempre que tiveran unha duración mínima de 20 horas lectivas, valoraranse como segue: Cursos de 20 a 99 horas: 0,20 puntos por curso. Cursos de 100 a 199 horas: 0,50 puntos por curso. Cursos de 200 ou máis horas: 1 punto por curso. Non se valorarán os cursos que non especifiquen o número de horas. A asistencia a xornadas e simposios non será obxecto de puntuación. Puntuación máxima: 1 punto. C. CARNÉS. Estar en posesión do carné de conducir tipo B: 1 punto. PARA O POSTO DE AUXILIAR DE BIBLIOTECA: A. EXPERIENCIA PROFESIONAL (máximo 4 puntos). Por acreditar experiencia laboral na administración pública ou empresa privada, realizando tarefas directamente relacionadas co posto de traballo ao que se opta: 0,05 puntos/mes traballado ata un máximo de 4 puntos. No caso de acreditación de períodos de traballo por días, un mes virá determinado pola acumulación de 30 días de traballo. B. FORMACIÓN (máximo 4 puntos). 1. Por ter rematado favorablemente programas de capacitación, formación e integración laboral organizados ou financiados polas administracións públicas, desenvolvendo funcións relacionadas co posto ao que se opta: 1 punto.2. Por acreditar ter realizado cursos de formación impartidos polas administracións públicas, universidade, Forcem ou sindicatos, INEM e relacionados co posto de traballo a desenvolver, sempre que tiveran unha duración mínima de 20 horas lectivas, valoraranse como segue: Cursos de 20 a 99 horas: 0,20 puntos por curso. Cursos de 100 a 199 horas: 0,50 puntos por curso. Cursos de 200 ou máis horas: 1 punto por curso. Non se valorarán os cursos que non especifiquen o número de horas. A asistencia a xornadas e simposios non será obxecto de puntuación. Puntuación máxima: 3 puntos.6.2.–COÑECEMENTO DA LINGUA GALEGA. En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega, terán que realizar unha proba oral de galego, que será cualificada como apto ou non apto. – Para os/as aspirantes a postos de peón: Nivel de coñecemento do idioma galego: Celga 1 ou equivalente. – Para os/as aspirantes ao posto de oficial albanel e ao posto de auxiliar de biblioteca: Nivel de coñecemento do idioma galego: Celga 3 ou equivalente. Quedarán exentas da realización desta proba aquelas persoas que acrediten, coa presentación da instancia, estar en posesión do nivel de CELGA correspondente ao posto que opten, ou equivalente. Os/as aspirantes que non acrediten a posesión do nivel de coñecemento do idioma galego do posto ao que opten e non superen a proba de galego non poderán ser contratados.7.ª.–TRIBUNAL DE SELECCIÓN.1. O tribunal cualificador será designado pola alcaldía (en virtude do artigo 21.1. g) da Lei 7/1985 reguladora das bases do réxime local) e, en base ao establecido pola Lei 2/2015 do emprego público de Galicia, estará integrado polos seguintes membros: – Presidenta/e (titular e suplente): unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. – Vogais (titulares e suplentes): tres funcionarias/os de carreira ou persoal laboral fixo pertencentes a un corpo, escala ou categoría para ingreso no cal se requira titulación igual ou superior á de agora esixida. – Secretaria/o (titular e suplente): secretaria do Concello de Fene ou persoa que legalmente lle substitúa e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal, o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 23.2 de Lei 40/2015 de réxime xurídico do sector público. O/as aspirantes poderán recusar aos membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6. Os membros concorrentes ás sesións do tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002, sobre indemnizacións por razóns de servizo.8.ª.–PUNTUACIÓN FINAL. Os/as candidatos/as seleccionados/as serán os que obteñan a maior puntuación. Rematada a selección, o Tribunal publicará a relación de aspirantes pola orde de puntuación obtida por cada un deles, seleccionándose aos aspirantes que alcancen maior puntuación. Publicada a referida lista as persoas interesadas poderán presentar reclamacións no prazo máximo de dous días hábiles dende tal publicación. O resto dos/as candidatos/as que tiveran superado o proceso selectivo formarán parte dunha lista de agarda ordenada en función da puntuación obtida, de maior a menor, aos efectos de posibles substitucións ou renuncias das persoas propostas ou, no seu caso, contratadas para este programa, sendo chamadas, nese caso, aquelas que acadasen as maiores puntuacións, sempre e cando reúnan nese momento os requisitos esixidos nestas bases. En caso de renuncia pasará ao último posto da lista. Esta lista de agarda servirá para substitucións ou baixas que se produzan durante a vixencia deste Programa de Integración Laboral, anualidade 2020.9.ª.–PROPOSTA DE CONTRATACIÓN. Rematado o proceso formularase polo tribunal de selección proposta de contratación que será elevada ao alcalde para que formule a contratación das persoas que acadasen as maiores puntuacións, en número que non supere á das prazas obxecto da convocatoria. Os/as candidatos/as nomeados/as para seren contratados deberán achegar, no prazo de 3 días hábiles (contados a partires da publicación do resultado da selección), a seguinte documentación: a) Certificado médico en impreso oficial do Colexio de Médicos e asinado por un colexiado en exercicio de non padecer enfermidade ou defecto físico que impida o normal desenvolvemento das tarefas correspondentes ao posto ao que opta. b) Declaración xurada de non ter sido separado/a ou despedido/a mediante expediente disciplinario do servizo do Estado, Comunidades Autónomas, Entidades Locais ou órganos constitucionais ou estatutarios das CC. AA, nin atoparse inhabilitado para o exercicio de emprego ou cargo público por resolución xudicial. c) Declaración xurada de non atoparse incurso/a en ningunha causa de incapacidade e incompatibilidade de conformidade coa lexislación vixente e referido ao momento da súa contratación.10.ª.–FORMALIZACIÓN E DURACIÓN DO CONTRATO. O contrato formalizarase unha vez acreditados os requisitos anteriores. Mentres non se formalice o respectivo contrato e non se incorpore ao posto de traballo, o aspirante non terá dereito a percepción económica de ningunha clase. As persoas contratadas están obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, quedando sometidas a un período de proba de 15 días, co alcance previsto no artigo 14 do Estatuto dos Traballadores e estará suxeita a lexislación laboral pertinente. A duración é de 4 meses, a contar dende a data de formalización dos contratos.11.ª.–INTERPRETACIÓN DAS BASES. O tribunal queda autorizado para resolver as dúbidas que se presenten e adoptar os acordos necesarios para boa orde do proceso selectivo en todo o non previsto nestas bases.12.ª.–RECURSOS. A Resolución de alcaldía que aproba as presentes bases pon fin á vía administrativa e fronte á mesma poderá interpoñerse potestativamente o recurso de reposición ante o mesmo órgano que a ditou no prazo dun mes, contado a partir do día seguinte ao da súa publicación, significándose que no caso de interpoñer o recurso de reposición non poderá interpoñer o recurso contencioso-administrativo até que sexa resolto expresamente, ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado Contencioso-administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se teña producido o acto presunto. Non obstante, poderán interpoñer directamente recurso contencioso-administrativo, no prazo de dous meses, contados desde o día seguinte ao da presente publicación, ante o Xulgado Contencioso-Administrativo de Ferrol, sen prexuízo de que poida exercitar calquera outro recurso que estime pertinente. ANEXO I D./dona ________________________________________________________________________, con DNI n.º _______________________________, e con domicilio en ______________________________________________________________________________, C. P. ______________, teléfono _______________________, correo electrónico ________________________________, ante o Sr. alcalde-presidente do Concello de Fene, COMPARECE e DI: I.–Que coñece e acepta as bases que van rexer a selección de persoal laboral temporal para a realización do programa de integración laboral mediante execución de obras e servizos mínimos municipais financiado pola Deputación Provincial da Coruña, durante o exercicio 2020 (PEL-CONCELLOS), no Concello de Fene. II.–Que está en posesión de todos e cada un dos requisitos esixidos nas bases de selección, e que aporta a documentación esixida para o efecto. III.–Que achega á presente (sinalar cun X según proceda): – Copia do D. N. I. ou equivalente. – Tarxeta de demandante de emprego. – Copia da documentación acreditativa de estar en posesión do título académico requirido para acceder ao posto (para os postos de oficial albanel e auxiliar de biblioteca). – Copia dos documentos que acrediten os méritos alegados para a fase de concurso conforme á base sexta. A prestación de servizos deberá acreditarse coa copia dos contratos de traballo e co informe de vida laboral actualizado ou, no caso de Administracións Públicas, co certificado expedido polo fedatario público da Administración ou coa copia do nomeamento ou copia da acta de toma de posesión, e o informe de vida laboral actualizado. – De ser o caso, copia do CELGA 1 (para peóns), CELGA 3 (para oficial albanel e para auxiliar biblioteca) ou título equivalente, co que quedarán exentos do exame de galego. – Xustificación documental na que quede debidamente acreditado estar incluído/a nalgunha das situacións de exclusión laboral recollidas na base 3.ª de requisitos dos aspirantes. Por todo o exposto, SOLICITA que se teña por presentada esta solicitude e sexa admitido/a ás probas de (marcar o que proceda):  PEÓN  OFICIAL ALBANEL  AUXILIAR BIBLIOTECA Estou encadrado dentro do seguinte colectivo (algún dos previstos na Base 3.ª). En __________, __ de ________________ de 2020. Asdo.: ________________________ SR. ALCALDE-PRESIDENTE DO CONCELLO DE FENE SEGUNDO.–Convocar o proceso selectivo, por concurso de méritos, para a contratación de persoal laboral temporal, 5 peóns, 1 oficial albanel e 1 auxiliar de biblioteca, para a realización do Programa de Integración Laboral mediante a execución de obras e servizos mínimos municipais, anualidade 2020 (PEL-CONCELLOS). O prazo de presentación de solicitudes de participación será de 10 días naturais, contados a partir do seguinte ao da publicación das bases de selección no Boletín Oficial da Provincia. TERCEIRO.–Dar traslado da presente resolución á Xunta de Persoal e ao Comité de Empresa. CUARTO.–Publicar a presente resolución na páxina web municipal e no BOP da Coruña.” Fene, 03 de xuño de 2020. O alcalde Asdo.: Juventino José Trigo Rey